55 Days at Peking

***55 Days at Peking*** () je američki historijski film snimljen 1963. godine u režiji Nicholasa Raya.

Film se temelji na knjizi Noela Gersona, koja je, pak opisivala stvarne događaje u carskoj Kini 1900. godine, odnosno Bokserski ustanak. Radnja se događa u Pekingu, gdje zapadni državljani, kršćanski misionari i diplomati tadašnjih velesila postaju metom sve većeg neprijateljstva od dijela lokalnog kineskog stanovništva, a koje će sa vremenom eskalirati u oružani sukob, odnosno opsadu diplomatske četvrti od strane ustanika kojima podršku prešutno pruža oslabljena carska vlada dinastije Qing i carice majke Cixi (čiji lik tumači Flora Robson). Protagonist, koga tumači Charlton Heston, je zapovjednik male jedinice američkih marinaca koji štiti američke diplomate, i u koga se zaljubi ruska plemkinja (koju tumači Ava Gardner).

Film je producirao Samuel Bronston, koji je nedugo prije toga imao velikog uspjeha sa epskim spekataklima kao što su *[[King of Kings (film, 1961)|King of Kings]]* i *[[El Cid (film)|El Cid]]*. Osiguran je veliki budžet, pa velike probleme nije predstavljalo ni to što autentične lokacije u Pekingu u tadašnjoj Maovoj Kini nisu bile dostupne iz političkih razloga. Bronston je umjesto toga koristio studije i lokacije u Madridu gdje je sagrađen ogromni set u kome su nekadašnji Peking i Diplomatska četvrt izuzetno pažljivo i vjerno rekonsturirani. Nedostatak kineskih statista se nadoknadio masovnim regrutiranjem kuhara i drugog osoblja iz kineskih restorana širom Evrope. Sa druge strane, za glavne kineske likove su angažirani bijeli glumci pod šminkom.

Snimanje su, sa druge strane, obilježili brojni problemi. Heston, koji je Bronstona uzalud bio pokušaao nagovoriti da mu za partnericu angažira Melinu Mercouri, nije mogao podnositi Avu Gardner. Još veća je napetost nastala između Raya i Bronstona, a eskalirala je time što je Ray jednostavno napustio set, te je Bronston angažirao dvojicu drugih režisera - Guya Greena i Andrewa Martona - da dovrše film. Ray je nedugo nakon odlaska sa seta doživio srčani udar, te su mu zdravstveni problemi, ali i na ovom filmu stvorena "teška" reputacija, praktički uništili karijeru.

Sam film je, pak, usprkos relativno solidne gledanosti, predstavljao komercijalni promašaj, jer jednostavno nije mogao pokriti troškove produkcije. Slična se stvar sljedeće godine dogodila i sa Bronstonovim epom *[[Pad Rimskog Carstva (film)|Pad Rimskog Carstva]]*, koja je na duži rok ne samo obustavila njegovu karijeru, nego i hollywoodske studije natjerala da zaziru od proizvodnje raskošnih historijskih spektakala.

## Uloge

* Charlton Heston ... Maj. Matt Lewis
* Ava Gardner ... Barunica Natalie Ivanoff
* David Niven ... Sir Arthur Robertson
* Flora Robson ... Carica majka Tzu Hsi
* John Ireland ... Narednik Harry
* Leo Genn ... Gen. Jung-Lu
* Harry Andrews ... Father de Bearn
* Robert Helpmann ... Princ Tuan
* Juzo Itami ... Pul. Shiba
* Kurt Kasznar ... Barun Sergei Ivanoff
* Philippe Leroy ... Julliard
* Paul Lukas ... Dr. Steinfeldt
* Lynne Sue Moon ... Teresa
* Elizabeth Sellars ... Lady Sarah Robertson
* Massimo Serato ... Menotti Garibaldi
* Jacques Sernas ... Maj. Bobrinski
* Jerome Thor ... Kap. Andy Marshall
* Geoffrey Bayldon ... Smythe
* Joseph Furst ... Kap. Hanselman
* Walter Gotell ... Kap. Hoffman
* Alfred Lynch ... Gerald
* Alfredo Mayo ... Španski ministar
* Martin Miller ... Hugo Bergmann
* José Nieto ... Italijanski ministar
* Eric Pohlmann ... Baron von Meck
* Aram Stephan ... Gaumaire
* Robert Urquhart ... Kap. Hanley
* R.S.M. Ronald Brittain ... Nar. Britten
* Fernando Sancho ... Belgijski ministar
* Michael Chow ... Chiang
* Nicholas Ray ... Američki ministar
* Yuen Siu Tien (van špice)
* Burt Kwouk ... Starac (glas)

## Reference

## Vanjske veze
* 
* 
*